Samuel Dežo Turčan

Samuel Dežo Turčan bol slovenský spisovateľ, autor vedeckej fantastiky. Bližšiu identitu autora sa nepodarilo odhaliť. 

 Slováci v stratosfére 

Jediným vydaným dielom tohto autora je kniha Slováci v stratosfére, ktorá vyšla vo vydavateľstve Spolok smejúcich sa filozofovpodľa iného zdroja Smejúci sa filozofovia v roku 1936 (1937).

V románe sa Slováci dostanú pomocou balóna na Mars, ktorý je rozdelený na mužskú a ženskú pologuľu. Komický dej autor strieda s obsiahlymi, takmer filozofickými úvahami o vývoji vesmíru a života v ňom.

V rámci slovenskej fantastiky i v rámci slovenskej literatúry (prinajmenšom dobovej) ide o dielo neobvykle odvážnym spôsobom podávajúce sexuálnu otázku. Jedna z hlavných protagonistiek zomrie v dôsledku vyčerpania z neprestajnej súlože. Insitným, na dobové pomery možno drsne až vulgárne pôsobiacim humorom, presýtené dielko je doplnené mystifikujúcimi fotografiami povrchu Marsu, jeho obyvateľov a členov odvážnej posádky.

 Literatúra 
 Ondrej Herec a Miloš Ferko: Slovenská fantastika do roku 2000, Bratislava 2001
 Jozef Žarnay: Science fiction zo zaprášenej police, Krutohlav 1994, Bratislava 1995
 Jozef Žarnay: Hor sa do vesmíru, Krutohlav 1995, Bratislava 1996

Kategória:Slovenskí spisovatelia
Kategória:Slovenskí spisovatelia science-fiction
Turčan